stanford-oval/wikipedia huggingface dataset:
Uzi Wiesel

Uzi Wiesel
Uzi Wiesel (hepr. ‏עוזי ויזל‎; 1927 Tel Aviv, Israel – 2019 lähellä Canberraa, Australia) oli israelilainen sellisti ja musiikkipedagogi.
Wiesel opiskeli Tel Avivin musiikkiakatemiassa ennen pääsyään New Yorkin Juilliard Schooliin, jossa häntä opettivat Felix Salmond ja Bernard Greenhouse. Hän sai vuonna 1953 Yhdysvalloissa Piatigorsky-palkinnon, lähti valmistumisensa jälkeen Eurooppaan ja vietti vuonna 1954 useita kuukausia Ranskan Pradesissa Pablo Casalsin kanssa. Vuonna 1957 Wiesel voitti kansainvälisen kilpailun Moskovassa ja vuonna 1961 kansainvälisen Pablo Casals -sellokilpailun.
Wiesel esiintyi kansainvälisesti orkesterien solistina ja resitalistina. Hän painotti barokkikauden sello-ohjelmistoa, mutta erikoistui myös 1900-luvun ohjelmistoon ja tulkitsi teoksia muiden muassa Luciano Beriolta, György Ligetiltä ja Witold Lutosławskilta. Wiesel kantaesitti ja levytti monia konserttoja sekä soolokappaleita, jotka hänelle olivat säveltäneet ja omistaneet israelilaiset säveltäjät. Hän teki esiintymisiä muiden muassa Yehudi Menuhinin, Pinchas Zukermanin, Itzhak Perlmanin ja Lukas Fossin kanssa. Wiesel oli myös kamarimuusikko, joka muun muassa kuului perustajajäsenenä Tel Avivin jousikvartettiin. Sen kanssa hän esiintyi ja levytti eri puolilla maailmaa vuosikymmenten ajan. Wiesel esiintyi usein myös poikansa, pianisti Arnan Wieselin kanssa.
Wiesel sai vuonna 1965 nimityksen professoriksi Tel Avivin musiikkiakatemiaan ja toimi tässä virassa vuoteen 1997. Hän opetti myös vierailevana professorina eri maissa, erityisesti Saksassa, Australiassa ja Yhdysvalloissa. Indianan yliopiston musiikkikoulu (myöhempi Jacobs School of Music) myönsi hänelle marraskuussa 1996 tunnustuksena ansioista sellonsoitossa ja sellonsoiton opetuksessa arvonimen Chevalier du Violoncelle. Wiesel kutsuttiin myös usein pitämään mestarikursseja eri maihin. Hänen johdollaan opiskelivat muiden muassa Hillel Zori, Tamás Varga, Gavriel Lipkind, Uri Vardi ja Leonard Elschenbroich. Vuonna 1975 Wiesel sai Israelin kulttuurin ja taiteiden neuvoston myöntämän kansallisen erikoispalkinnon. Wiesel toimi yli vuosikymmenen ajan kamarimusiikkijohtajana Bayreuthin kansainvälisellä nuorisofestivaalilla Saksassa. Hän oli myös usein tuomariston jäsenenä kansainvälisissä kilpailuissa ja pääsi Berliinin Emanuel Feuermann -sellokilpailun tuomariston puheenjohtajaksi. Wiesel osallistui sekä esiintyjänä että panelistina ensimmäiseen maailman sellokongressiin.
The Strad -lehti julkaisia monia Wieselin kirjoittamia artikkeleita. Wiesel kuoli 92-vuotiaana Australiassa, johon hän oli muuttanut ollakseen lähellä poikaansa.
Urheiluruutu

Urheiluruutu on Yleisradion päivittäin lähettämä urheilu-uutisohjelma. Sen ensimmäinen lähetys oli 18. elokuuta 1963, johon Anssi Kukkonen teki intron ja sen juonsi ja koosti Seppo Kannas. Ohjelman nimen keksi Kukkonen ruotsalaista Sportspegelniä mukaillen. Sitä ennen urheilu-uutiset oli kerrottu muiden uutisten päätteeksi.
Aluksi Urheiluruutua lähetettiin 15 minuuttia vain sunnuntai-iltaisin, mutta myöhemmin se alkoi tulla myös torstaisin ja lauantaisin. Vuonna 1967 perustettiin TV1:n urheilutoimitus, jonka lippulaivaksi Urheiluruutu tuli, ja vuonna 1993 ohjelmaa alettiin lähettää joka päivä. Jouluaattona ja joulupäivänä Urheiluruutua ei kuitenkaan lähetetä.
Urheiluruudun ulkoinen ilme ja tunnusmusiikki ovat vaihtuneet vuosien aikana lukuisia kertoja. Ensimmäisessä tunnuksessa kukko juoksi kukkuloiden takaa kameran eteen. Tarinan mukaan tunnuksessa Kukkonen juoksi Kannaksen yli.
Tunnusmusiikeista tunnetuimmaksi on noussut 1980- ja 1990-luvulla käytetty Leevi and the Leavings -yhtyeen esikoisalbumilla oleva ”Tuhannen markan seteli”. Viimeksi ilme vaihtui 10. kesäkuuta 2024, jolloin studio ja tunnus vaihtuivat.
Urheiluruutua lähetetään arkisin kolme lähetystä: kello 19.15 TV2:ssa, kello 20.55 TV1:ssä (päälähetys) ja kello 22 TV2:ssa. Ne kestävät viisi minuuttia, paitsi keskiviikon, torstain ja perjantain päälähetykset, jotka kestävät kymmenen minuuttia. Viikonloppuisin Urheiluruudun päälähetys (TV1) alkaa lauantaisin kello 20.50, jolloin se kestää 25 minuuttia ja sunnuntaisin kello 20.45, jolloin lähetys kestää 20 minuuttia. Viikonloppuna ovat lähetykset myös kello 18.10 (viisi minuuttia), kello 19.05 (viisi minuuttia; vain lauantaina) ja kello 22 (10 minuuttia). Aamu-TV:ssä ei lähetetä Urheiluruutua (aikaisemmin sitä tosin lähetettiin), vaan urheilu-uutiset lukee muiden uutisten jälkeen sama uutisankkuri.
Vuosina 1995–2011 keskiviikon Urheiluruudun yhteydessä näytettiin Veikkauksen V5-ravipelin tulos.
Urheilu-uutisten toimittajat

| --- | --- |
 Laura Arffman  Antti Ennekari  Taina Halsti  Inka Henelius  Janne Karinkanta  Maija Kautto  Kristiina Kekäläinen  Tuulia Kössö :  Petra Manner  Manu Myllyaho  Jaakko Parkkinen  Lena Partanen  Riku Salminen  Antti-Jussi Sipilä  Riikka Smolander-Slotte
Aiemmat toimittajat

| 0 | 1 | 2 | 3 | 4 |
| --- | --- | --- | --- | --- |
|  Petteri Ahomaa  Matti Finskas  Mikko Hannula  Kirsi Pelttari (nyk. Heikel)  Kari Hiltunen  Hannu-Pekka Hänninen  Juha Matti Holopainen  Timo Huovinen  Juha Jokinen  Niki Juusela  |  Pekka Kaidesoja  Seppo Kannas  Markku Kataja  Jyrki Kemppainen  Ville Klinga  Olli Koivusalo  Anssi Kukkonen  Esa Kurttila  Matti Kyllönen  Laura Raittila (nyk. Lehtonen)  |  Kauko-Aatos Leväaho  Tuula Malin  Kalevi Malmström  Jouko Marttila  Pirjo Mäenpää  Sanna Mönkkönen  Teemu Niikko  Jere Nurminen  Piia Pasanen  Mari Pekkanen  |  Minna Perovuo  Eero Pihlaja  Kirsti Pohjaväre  Ike Rautio  Riku Riihilahti  Laura Ruohola  Jukka Saarinen  Jussi Saarinen  Pentti Salmi  Lasse Sipilä  |  Sari Sirkkiä-Jarva  Riikka Luukkonen  Anna Sorainen  Tapio Suominen  Marko Terva-aho  Anne Valta  Bror-Erik Wallenius  |
Aiheesta muualla

Urheiluruudun tunnuksia 1963–2013 Videonäytteitä Yle Areenassa.
Tältä Urheiluruutu on näyttänyt eri vuosikymmeninä Videonäytteitä Yle Areenassa.
Vestvågøy

Vestvågøy on kunta Nordlandin läänissä Pohjois-Norjassa. Sen hallinnollinen keskus on Leknesin kaupunki. Vestvågøy on asukasmäärältään suurin Lofoottien kunnista. Vestvågøyan saari on Norjan 12:nneksi suurin, kun Huippuvuoria ei lasketa mukaan. Pääsaaren lisäksi Vestvågøyn kuntaan kuuluu joukko pieniä saaria.
Historiaa

Viimeisen jääkauden aikana paksummat jäätiköt peittivät Vestvågøyan vain osittain. Jäätikkö hioi ja painoi tasankoja. Jääkauden päättyessä ne olivat osittain merenpohjaa ja nousivat jäätiköiden painon hellittäessä kuivaksi maaksi, muodostaen hyvät edellytykset maanviljelylle. Monissa matalammissa vuorissa on myös selvästi nähtävissä hioutumat jääkauden ajalta, kun taas korkeammat huiput ovat rosoisempia.
Saarella on ollut asutusta kivikaudesta lähtien, mutta varhaisemmista vaiheista ei ole kattavaa tietoa. Alkujaan ihmiset elivät kalastamalla ja metsästämällä, maanviljely yleistyi myöhemmin. Viikinkiasutusta alueella oli ensimmäisen vuosituhannen lopulla.
Vestvågøyn kunta muodostettiin vuonna 1963, kun Borgen, Buksnesin, Holin ja Valbergin kunnat liitettiin toisiinsa. Vestvågøy sai nimensä saaren nimen mukaan, vaikka kunnan nimeksi harkittiin jossakin määrin nimeä Lófotr alueen viikinkihistorian takia[lähde? ].
Maantiede ja ilmasto

Vestvågøyn maasto on vaihtelevaa. Alueella vuorottelevat vuoret ja laajat maanviljelysalangot. Varsinkin saaren länsiosassa on laajoja valkeita hiekkarantoja. The Times valitsi vuonna 2005 Uttakleivin maailman romanttisimmaksi uimarannaksi, Veggen- ja Mannen-vuorten toisella puolella olevan Hauklandin rannan norjalainen Dagbladet puolestaan nimitti vuonna 2001 Norjan parhaaksi uimarannaksi.
Saaren länsipuolella Nappstraumin salmi erottaa Vestvågøyn Flakstadista, idässä Hennigsværstraumin ja Sundklakkstraumin salmet erottavat kunnan Våganista. Etelässä on Länsivuono ja pohjoisessa Norjanmeri.
Korkeimpia vuoria:
Himmeltinden 930 m
Ristinden 860 m
Haveren 810 m
Jellvolstinden 750 m
Justadtinden 740 m
Skottinden 670 m
Saarella sijaitsee Leknesin lentoasema, jonne on päivittäin vuoroja Bodøstä ja Svolværistä.
Hurtigruten-laivavuoro liikennöi iltaisin Stamsundista. Kesäaikaan Leknesin ja Gravdalin välimaastossa olevassa Leknesin satamassa käy lukuisia risteilyaluksia. Kesäaikaan toimii myös polkupyöräilijöille ja retkeilijöille suunnattu polkupyörälautta Ballstadista Flakstadin Nusfjordiin.
Vuonna 1976 avattu Sundklakkstraumin silta ja tämän jälkeinen vuonna 1981 avattu Gimsøystraumin silta yhdistävät Vestvågøyn maanteitse Gimsøyan saaren kautta Våganin kuntaan. Vuoden 2007 joulukuussa valmistuu tiehanke "Lofast", joka luo manneryhteyden maantieliikenteelle.
Länteen päin Flakstadsøyalle on rakennettu merenalainen tunneli Nappstraumtunnelen. Tunneli avattiin 11. heinäkuuta 1990. Se on 1 776 metriä pitkä ja käy syvimmillään 63 metriä merenpinnan alapuolella.
Keskiyön aurinko ei laske 52–56 päivään ja kaamos kestää 27–33 päivää, vaihdellen Vestvågøyn etelä- ja pohjoisosan välillä.
Ilmasto on merellinen leutoine talvineen ja viileine kesineen. Kunnan sisällä on selvää ilmastollista eroa rannikkoalueiden ja sisämaan välillä.
Kylät ja nähtävyydet

Ballstad (68°05′N 13°32′E)
Kalastajakylä Buksnesfjordenin suulla, noin 800 asukasta. Ballstadissa on Ballstad Slipin seinässä maailman suurin ulkoseinämaalaus, jonka taiteilija Scott Thoe suunnitteli vuonna 1990. Maalaus on 22 metriä korkea ja 54 metriä leveä.
Borg/Bøstad (68°15′N 13°45′E)
Borgista on löydetty rauniot maailman suurimmasta viikinkitalosta. Yli 80 metriä pitkä päärakennus oli käytössä n. vuosina 500–1000. Nykyisin paikalla sijaitsee alkuperäisten mittojen mukaan rakennettu viikinkimuseo Lófotr, jossa on laaja näyttely löydetystä viikinkiesineistöstä. Alueella sijaitsee kokonainen uudelleenrakennettu viikinkikylä.
Eggum (68°19′N 13°41′E)
Eggumissa on Vestvågøyn panos Skulpturlandskapiin, jossa ajatuksena oli tuottaa yksi maisemaan sopiva taideteos jokaiseen Nordlandin kuntaan. Sveitsiläisen Markus Raetzin veistämä Hodet esittää ihmisen päätä, joka näyttää olevan välillä oikein päin, välillä ylösalaisin, riippuen paikasta josta käsin tätä pientä patsasta tarkastelee.
Fygle (68°09′N 13°38′E)
Leknesin itänaapurina on Fygle, joka koostuu etupäässä omakotitaloasutuksesta. Sitä voidaan pitää osana Leknesiä. Vestvågøyn museo toimii Fyglen entisessä koulurakennuksessa.
Gravdal (68°07′N 13°33′E)
Asutuskeskus Leknesin lounaispuolella. Gravdalissa oli aikaisemmin runsaasti enemmän kauppoja ja liike-elämää, mutta on menettänyt asemansa Leknesille pienen välimatkan takia. Gravdalissa on Lofoottien keskussairaala ja 1 600 asukasta.
Hol (68°08′N 13°39′E)
Lofoottien vanhin kirkko on Holissa. Kirkkorakennus on peräisin 1300-luvulta, mutta se kunnostettiin uuteen asuun vuonna 1806.
Leknes (68°09′N 13°37′E)
Leknes on kaupunkistatuksen saanut hallinto- ja liike-elämän keskus. Asukkaita 2 700.
Mortsund (68°05′N 13°38′E)
Mortsund on kalastajakylä Buksnesfjordenin suulla vastapäätä Ballstadia. Alueelta on löydetty merkkejä kivikautisesta asutuksesta.
Stamsund (68°08′N 13°51′E)
Julius Marencius Johansen osti Stamsundin sataman 1909 ja käynnisti laajamittaisen kalastusliiketoiminnan, jonka johdosta tässä kalastajakylässä on nykyisin 1 000 asukasta. Pohjois-Norjan tuottoisin kirjakustantamo Orkana perustettiin Stamsundiin vuonna 1993. The Times valitsi vuonna 2000 Stamsund Vandrerhjemin maailman parhaaksi nuorille suunnatuista majataloista.
Steine (68°07′N 13°47′E)
Steine oli 1900-luvulle asti Keski-Lofoottien tärkein kalastajakylä.
Unnstad (68°16′N 13°35′E)
Unnstad on vuorten ja meren ympäröimä kylä, jonne rakennettiin tunneli vasta vuonna 1995. Talvimyrskyjen aikaan kylä oli usein eristyksissä ja eräänä vuonna 1960-luvulla puolustusvoimat joutuivat muonittamaan Unnstadin asukkaita helikopterin avulla pitkään jatkuneen huonon sään takia.
Väestö ja elinkeinot

Vestvågøyssä on 11 619 asukasta vuoden 2024 alussa. Maahanmuuttaneiden osuus väestöstä on noin 4 prosenttia[lähde? ]. Leknesin lisäksi kunnassa sijaitsevia taajamia ovat Gravdal, Stamsund ja Ballstad.
Tärkeimmät elinkeinot ovat maanviljely, kalastus ja matkailu. Muihin Lofoottien kuntiin verrattuna kalastus on huomattavasti pienemmässä ja maanviljely suuremmassa asemassa. Työttömyysprosentti on 5%.
Lofoottien turska muodostunut käsitteeksi koko Norjassa. Lofoottien kunnista Vestvågøy on tullut tunnetuksi Lofoottien lampaastaan. Lisäksi luomuviljely on saanut viime vuosina jalansijaa saarella.
Politiikka

Työväenpuolueella ja konservatiivisella Høyrellä on selvästi muuta maata vähemmän kannatusta, vaikka työväenpuolue nauttiikin niukasti suurimman puolueen asemaa. Keskimääräistä suositumpia ovat keskustapuolue, kristillinen kansanpuolue ja rannikkopuolue Kystpartiet.
Kunnanvaltuusto valitaan joka neljäs vuosi. Pormestari on tällä hetkellä Jonny Finstad (H).
Kunnanhallituksen ohella Vestvågøyssä toimii kolme lautakuntaa
Kulttuuri-, ympäristö- ja elinkeinolautakunta
Opetuslautakunta
Terveys- ja perusturvalautakunta
Vapaa-aika

Malline:Lähtetön
Vestvågøy tarjoaa hyvät mahdollisuudet ulkoiluun. Vaihteleva maasto tarjoaa retkeilymaastoja helpoista hyvinkin vaativiin reitteihin. Leknesistä Länsivuonon puolta itään kulkeva tie nro 815 soveltuu hyvin pyöräilijöille. Koko Lofoottien alue on sukeltajien suosiossa.
Lisäksi kunnassa on kahviloita, ravintoloita, elokuvateatteri, teatteritoimintaa, kirjasto, lumilautailu- ja alppihiihtokeskus, melontatoimintaa ynnä muuta.
Koulutus

Peruskoulujen ja Leknesin lukion lisäksi Gravdalissa on kalastajakoulu Nordland fiskerifagskole.[lähde? ]
Aiheesta muualla

Kuvia tai muita tiedostoja aiheesta Vestvågøy Wikimedia Commonsissa
Nordlandin läänin kunnat
Alstahaug
Andøy
Ballangen
Beiarn
Bindal
Bodø
Brønnøy
Bø
Dønna
Evenes
Fauske
Flakstad
Gildeskål
Grane
Hadsel
Hamarøy
Hattfjelldal
Hemnes
Herøy
Leirfjord
Lurøy
Lødingen
Meløy
Moskenes
Narvik
Nesna
Rana
Rødøy
Røst
Saltdal
Sortland
Steigen
Sømna
Sørfold
Tjeldsund
Træna
Tysfjord
Værøy
Vefsn
Vega
Vestvågøy
Vevelstad
Vågan
Øksnes
Norjan läänit | Norja
"Maailman romanttisin" uimaranta Uttakleiv
Keskimmäinen niemeke muodostuu Veggenistä ja Mannenista. Näiden molemmin puolin sijaitsevat arvostetut uimarannat
Näkymä Flakstadsøyalle Nappstraumin salmen ylitse
Mortsund
Stamsundin satama
VLK

VLK tai Vlk (tšekiksi "susi") voi tarkoittaa seuraavia asioita:
Nimi

Jaromír Vlk (s. 1949), tšekkoslovakialainen kuulantyöntäjä
Lubomir Vlk (s. 1956), tšekkoslovakialainen jääkiekkoilija
Miloslav Vlk (1932–2017), tšekkiläinen kardinaali
Petr Vlk (s. 1964), tšekkoslovakialainen jääkiekkoilija
Vladimir Vlk (s. 1968), slovakialainen jääkiekkoilija
Lyhenne

Valkeakoski (VLK)
Vuolingon rautatieasema (Vlk)
Wikipedia:Välityslautakunta (VLK)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”VLK”, voi hakea sivunnimihaulla, laajalla sivunnimihaulla tai tekstihaulla.
Veli (lehti)

| Veli |
| --- | --- |
Lehtityyppi:  aikakauslehti
Kustantaja:  Forma Publishing Group
Julkaisija:  Forma Publishing Group
ISSN:  ISSN 1796-3273
Levikki:  50 000
Perustettu:  2006
Lakkautettu:  2008
Päätoimittaja:  Antti Isokangas
Kotikunta:  Helsinki
Kotimaa:  Suomi
Ilmestymistiheys:  8 numeroa vuodessa
Aiheesta muualla
Kotisivu
Veli oli suomalainen nuorten miesten tyylilehti ja Trendi-lehden sisarlehti. Lehti käsitteli muotia, populaarikulttuuria, urheilua, ihmisiä ja ilmiöitä. Ensimmäinen Veli ilmestyi vuonna 2006, ja viimeinen joulukuussa 2008.
Veli-lehden päätoimittaja oli Antti Isokangas. Toimituspäällikkönä työskenteli Niklas Thesslund, AD:na Pekka Toivonen ja toimittajana Tero Kartastenpää.
Aiheesta muualla

Veli-lehden kotisivut (Arkistoitu – Internet Archive)
Vanuatu kesäparalympialaisissa 2008

Vanuatu osallistui Pekingin kesäparalympialaisiin vuonna 2008 joukkueella, johon kuului vain voimanostaja Tom Tete, joka osallistui miesten alle 60-kiloisten sarjaan ja toimi myös maan lipunkantajana avajaisissa. Mitaleita hän ei kuitenkaan saanut. Samalla Vanuatu teki paluun kesäparalympialaisiin kahdeksan vuoden tauon jälkeen.
Joukkue > Voimanosto

Tom Tete - Miesten alle 60 kg
Vanuatu kesäparalympialaisissa 2000

Vanuatu osallistui Sydneyn kesäparalympialaisiin vuonna 2000 joukkueella, johon kuului kaksi keihäänheittäjää. Mitaleita kumpikaan ei kuitenkaan saanut. Samalla Vanuatu teki ensiesiintymisensä kesäparalympialaisissa.
Joukkue > Yleisurheilu

George Kalkaua - Miesten keihäänheitto (Luokka:F58)
Mary Ramel - Naisten keihäänheitto (Luokka:F44)
Vernay

Vernay on kunta Rhônen departementissa Rhône-Alpesin hallintoalueella Ranskassa. Kunnassa oli 127 asukasta vuoden 1999 väestönlaskennassa. Vernayn pinta-ala on kuusi neliökilometriä.
Varatilintarkastaja

Varatilintarkastaja on Tilintarkastajan varamies. Varatilintarkastajia voi olla yksi tai useampia.
Suomen tilintarkastuslain mukaan kirjanpitovelvolliselle yhteisölle on valittava ainakin yksi varatilintarkastaja, jos yhteisölle on valittu vain yksi tilintarkastaja eikä tämä ole tilintarkastusyhteisö. Jos tilintarkastajaa ei valita, silloin ei tarvita varatilintarkastajaakaan.
Osakeyhtiön varatilintarkastajista voidaan määrätä tarkemmin yhtiöjärjestyksessä, jolloin valinnassa noudatetaan yhtiöjärjestyksen määräyksiä. Osakeyhtiön varatilintarkastajat valitaan tavallisesti yhtiökokouksessa. Yhtiöjärjestyksellä voidaan kuitenkin määrätä, että esimerkiksi hallitus valitsee varatilintarkastajan. Kaikkia tilintarkastajia ei voida kuitenkaan valita muussa järjestyksessä kuin yhtiökokouksessa.tarvitaan parempi lähde
Valkealammi (Kuhmoinen)

| Valkealammi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°39′17″N, 24°59′52″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Kuoksenjärveen 
Järvinumero:  35.764.1.024
Mittaustietoja
Pinnankorkeus:  124 m  
Rantaviiva:  0,849 km  
Pinta-ala:  3,763 ha  
Saaria:  ei saaria 
 fiValkealammi 
Valkealammi on Pirkanmaalla Kuhmoisten Kylämän lähellä sijaitseva lampi.
Maantietoa

Lammen pinta-ala on 3,8 hehtaaria ja se on 300 metriä pitkä ja 150 metriä leveä. Se sijaitsee Pitkäjärven Toijanlahden ja Kuoksenjärven Kylmälahden välisellä kannaksella. Kannaksella on joitakin mäkiä, joista eteläpuolella sijaitseva Isomäki on korkein. Se kohoaa 36 metriä korkealle lammesta mitattuna ja se on 15 metriä muita mäkiä korkeampi. Lammella ei ole kartan mukaan saaria. Sen rantaviivan pituus on 850 metriä ja sen rannat ovat metsämaata, vaikka etelärantaan laskee niitty. Vuosien 1965 ja 1986 peruskartoissa niitty oli nykyistä laajempi. Lammen rantaan on rakennettu kaksi vapaa-ajan asuntoa, joille tulee tiet Poikuskulmalta alkavalta kylätieltä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pukarajärven alueeseen (35.764) se kuuluu. Lammen vedenpinnan korkeus on 124 metriä mpy. Siihen on johdettu kaksi suo-ojaa ja sen laskuoja lähtee lounaisrannasta kohti lounasta sijaitsevaa Kylmälahtea. Laskuojalla on pudotusta 0,5 metriä.
Vanuatu paralympialaisissa

Vanuatu on osallistunut paralympialaisiin kolmesti vuosina 2000, 2008 ja 2012. Maa on osallistunut vain kesäparalympialaisiin eikä talviparalympialaisiin. Mitaleita maa ei ole saavuttanut.
Vanuatu on osallistunut paralympialaisiin aina yhden tai kahden urheilijan joukkueella.
Osallistumiskerrat

| Paralympialaiset | Urheilijoita | Kultaa | Hopeaa | Pronssia | Yhteensä | Sija |
| --- | --- | --- | --- | --- | --- | --- |
| 2000  2000 Sydney | 2 | 0 | 0 | 0 | 0 | – |
| 2008  2008 Peking | 1 | 0 | 0 | 0 | 0 | – |
| 2012  2012 Lontoo | 1 | 0 | 0 | 0 | 0 | – |
| Yhteensä | Yhteensä | 0 | 0 | 0 | 0 | 0 |
Varastonhoitaja

Varastonhoitaja on logistiikan perustutkinto, joka kuuluu tekniikan ja liikenteen alaan. Myös autonkuljettaja ja lentoasemahuoltaja ovat logistiikan perustutkintoja.
Varastopalvelujen koulutusohjelman suorittaneen tulee hallita varastoalan perustehtäviä käsin ja koneellisesti esimerkiksi trukkia ja automaattisia laitteita käyttäen. Hänen on myös osattava logistiisiin perusvalmiuksiin kuuluvia asioita, kuten tavaran varastointi, kuljetusasiakirjat, talous, kierrätys, varastokirjanpito sekä tietoverkot ja niiden tekniset sovellukset. Varastonhoitajan on tunnettava varastotalous ja sen vaikutus yrityksen talouteen. Hänen tulee myös tietää kansainvälisten materiaalivirtojen perustoiminnat.
Keskeinen sisältö varastopalvelujen koulutusohjelmassa on tavaran vastaanotto, tavaran säilytys ja keräily, inventointi ja saldonhallinta, tavaran lähetys, ADR-kappaletavarakuljetusten perusteet (vaaralliset aineet), varaston tietojärjestelmät, trukin käyttö ja huolto, EA1 (ensiaputaidot) ja hygieniaosaamistodistus, jota edellytetään elintarvikevarastoissa.
Varastonhoitajan tehtäviin kuuluu tavaran vastaanottoa, keräilyä, pakkaamista, lähettämistä, auton lastaamista tai tyhjentämistä tilanteesta riippuen. Tämä ilmenee rahtikirjasta niin sanottujen toimituslausekkeiden avulla, sillä niissä on yleensä määritelty kuka pakkaa ja purkaa lastin ja miten kuorma toimitetaan perille. Varastonhoitajan on myös merkittävä lähettämänsä pakkaus asianomaisin kolli-, käsittely- ja varoitusmerkinnöin. Myös asiakaspalvelu on tärkeä osa logistiikka-alan työtä.
Varastonhoitajan tutkinnon suorittajat työllistyvät kaupan, teollisuuden ja julkisen sektorin palvelukseen. Logistiikan perustutkinto antaa Suomessa yleisen jatko-opintokelpoisuuden ammattikorkeakouluihin ja yliopistoihin siltä osin mitä asianomainen yliopisto päättää.
Uzos

| Uzos |
| --- | --- |
 Uzos
 Koordinaatit: 43°16′12″N, 0°20′33″W 
Valtio:  Ranska
Alue:  Uusi-Akvitania
Departementti:  Pyrénées-Atlantiques
Arrondissementti:  Pau
Pinta-ala:  
 – Kokonaispinta-ala:  3,5 km²
Väkiluku (2016):  725 
 – Väestötiheys:  206 as./km²
Kunnan numero:  64550
 
 Kunnan kotisivut 
Infobox OKVirheellinen NIMI-arvo: 
Uzos on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee noin kuusi kilometriä Paun kaupungista kaakkoon.
Uzossa on yhden Ranskan tunnetuimmista hillojen valmistajista Francis Miotin perustama makeismuseo Féérie Gourmande - Atelier et Musée des Arts Sucrés.
Aiheesta muualla

Kuvia tai muita tiedostoja aiheesta Uzos Wikimedia Commonsissa
Vanuatu olympialaisissa

Vanuatu osallistui olympialaisiin ensimmäisen kerran Soulissa 1988, ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut.
Vanuatulaisurheilijat ovat kilpailleet olympialaisissa jousiammunnassa, judossa, nyrkkeilyssä, pöytätenniksessä, soudussa ja yleisurheilussa. He eivät ole saavuttaneet yhtään mitalia, eivätkä pistesijaa eli sijoitusta kahdeksan parhaan joukkoon.